Ribe Stifts Adresseaviser, 1800-10-10
ved Kiøbenhavns Amts Rytterdistrikts Birketing, dømt til 1 Aars Arbeid i Børnehuset, hvilken Straf han udstod. Efter at være kommen ud, lod han sig her i Kiøbenhavn hverve som Musketeer ved det i Jylland, liggende og den Tid kaldede schlesvigske Regiment, under General Lehmann. Fra dette Regiment deserterede han 2de Gange, og blev hver Gang paagreben, samt straffet, første Gang med 4 og anden Gang med 8 Ganges Løben igiennem Spidsroderne; den sidste Gang blev han tillige straffet for Tyverie. Saaledes var han ved dette Regiment omtrent i 3 Aar, i hvilken Tid han lagde sig efter Dreier-Professionen. Derefter blev han sendt til Kiøbenhavn og afleveret til Prinds Frederiks Regiment, hvorved han den 12 Feb. 1787, blev dømt, for Tyverie med mere, til 12 Ganges Spidsrods Straf, han fik siden Tilladelse at være Frimand og fik Arbeide ved Saugene paa Landet, samt omsider Tieneste hos Vognmand Rasmus West paa Christianshavn, hos hvem han begik Tyverie, og blev derfor arresteret i Stadens civile Arresthuus, da han fordulgte at han var militær, saa blev han derpaa den 4de Septbr. 1786 ved Hof- og Stads=Retten dømt til at stryges til Kagen og arbeide i Kiøbenhavns Fæstning sin Livstid; hvilken Dom han apellerede, og imedens Sagen stod ved Høiesteret, banede han sig Vei under Jorden fra Arresten op til Gaden og undveeg. Efterat han nogle Dage havde opholdt sig hist og her i og uden om Staden, meldte han sig ved Regimentet, hvor ingen vidste det passerede. Omsider blev han røbet derved, at han i sin militære Uniform besøgte sin Søster, som ikke vidste at han var militær, men vel at han var brudt ud af Arresten som civil; hun anmeldte da saadant for Vedkommende; han blev da arsteret som militær, og efter nogen Tids Forløb, ifølge, Resolution igiennem Generalitetet, givet Løbepas fra Regimentet, samt overleveret til den civile Ret. Høiesterets Dommen udfaldt da saaledes: at han skulde miste sin Hud i Fængsel, betale Jgield og Tvigield, samt have sin Hovedlod forbrudt. Denne Straf udstod han, og blev siddende i Stokhuus-Arresten, indtil Dommen faldt ved Hof- og Stadsretten, angaaende Udbruddet; Dommen blev, at han skulde arbeide i Jern i Kiøbenhavns Fæstning i 2 Aar, hvor han blev indsat. Efter 21 Maaneders Forløb undveeg han fra Arbeidet, af Frygt for Straf for at have været beskiænket, og desaarsag ikke havde indfunden sig til rette Tid. Han slog da Jernet af sig ude i Landet. Efter nogle Dages Forløb, begik han Tyverie i Stiernen paa Vesterbroe, ved at slaae en Rude itu, og derefter at gaae ind af Vinduet om Natten. Omtrent 1/4 Aar undgik han Rettens Tiltale, men omsider blev han som Lediggænger og mistænkelig Person, paagrebet her i Staden, og efter at have tilstaaet sin Forbrydelse, arresteret. Under Arresten blev han, som Syg indlagt paa Børnehusets Sygestue, hvorfra han deserterede igiennem Skorstenen. Efter nogle Dages Forløb blev han antruffen i Tyverie i Buddinge By, i Siælland, hos en Bonde, og hertil indbragt i Arrest, samt dømt ved Hof- og Stadsretten, den 21 Mart. 1791, til Kag strygning og Arbeide i Kiøbenhavns Fæstning sin Livstid. Efter at være bleven kagstrøgen, og at have arbeidet i Fæstningen omtrent et halv Aars Tid, deserterede han fra Arbeidet og slog Jernet af sig, samt begik atter Tyverie paa Vedbygaard. Nogen Tid efter blev han greben her i Staden, og omsider dømt ved Hof- og Stadsretten, den 5 Decbr. 1791, til at kagstryges og brændemærkes, samt at arbeide i Jern sin Livstid. Efter at være kagstrøgen og brændemærket, samt at have arbeidet 1/2 Aar i Kiøbenhavns Fæstning, blev han afsendt for at arbeide i Glückstads Fæstning, men underveis undløb han Commandoen og kom til Hamborg. Der lod han sig hverve til preusisk Tieneste og blev ansat som Musketeer ved Prinds Ferdinands Regiment, der garnisonerede i Neu=Ruppin. Ved dette Regiment stod han omtrent 2 1/2 Aar, da han om sidder blev røbet af en her fra Fæstningen frigiven Slave navnlig Schneider, som kiendte ham. Han blev da, som uærlig, sendt til Spandau paa Livstid. Der var han omtrent 1 1/2 Aar, da han omsider fik Leilighed til, i Selskab med 8 andre Fanger, at brække ud. Med disse gik han til Strelitz, hvor han forlod dem, og gik allene til Lybek. Der opholdt han sig omtrent 8 Dage, og besluttede da at reise igien til Siælland, hvortil han kom med et Skib. Han søgte da at faae Tieneste her i Staden, men saadant slog ham feil. Han gik da ud i Landet og begik Jndbrud og Tyverie paa Ringsted, Kloster og i Slaglille Præstegaard. En Dags Tid efter blev han greben, og under Navn af Lars Olsen indsat i Sorøe Arrest. Der sad han i 3 Dage, da han brød ud derfra, begik atter Jndbrud hos en Gaardmand i Grøfte-By, og siden paa Landeveien her til Staden, betiente sig af Mørket til at bestiæle Bønderne som droge til Torvs, naar disse ved Roeskilde- eller Veirmølle-Kroerne forlode deres Vogne. Omtrent en Maaneds Tid efter blev han greben i de saa kaldede 3 Hiorter paa Vestergade i Kbhvn, hvor han igien vilde øve Tyverie, med at stiæle Flesk af en Vogn; han blev da indsat i Politie Arresten paa Charlottenborg, og derefter, ifølge Kongel. Resolution, af 13 Jan. 1797, som den der allerede var belagt med høieste Tyvsstraf, igien afleveret til Kiøbenhavns Fæstning under nøieste Bevogtning. Jmidlertid søgte han paa nye Leilighed til at gaae bort, hvilket og lykkedes ham en Dag, da han var paa Arbeid ved Volden. Han gik da strax ud i Siælland og begik Jndbrud og Tyverie, Natten mellem 15 og 16 Aug. s. A. i Himmelef Præstegaard ved Roeskilde, og blev siden paagreben her i Staden, samt afleveret til vedkommende Jurisdiction, hvor Action imod ham blev befalet; men da Omstændighederne vare de samme som forrige Gang, blev han, efter Kongel. Resolution af 11 Octbr. 1797, atter indsat i Fæstningen under strængeste Bevogtning paa Livstid. Saaledes var han omtrent i 2 Aar her i Kiøbenhavns Fæstning, indtil den 20 Septbr. 1798, da han undveeg, men blev strax paagreben og igien indsat i Slaveriet, hvor han da forblev indtil den 20 Maji sidstleden, da han derfra blev afleveret til Kronborg Fæstning. Der var han blot 3 a 4 Dage, da han en Dag sneeg sig bort fra Gevaldigeren i Byen, og løb ud i en nærliggende Skov, hvor han slog Jernet af sig. Han opholdt sig derefter deels her i Staden, deels paa Landet, indtil den 14 Julii sidstleden, da han blev paagreben her i Staden. J dette Mellemrum begik han adskillige Jndbrud og Tyverier paa Landet, hvilket han alt efter sin Anholdelse tilstod. Under denne Sags Behandling saae han Leilighed til, Natten mellem den 17 og 18 Septbr. sidst, at brække ud af Politi-Arresten og søgte Udgang, ved at opbrække Gulvet og undergrave Jorden af en Kielder, hvorfra er Opgang til Sideporten paa Charlottenborg. Fra denne Port er han gaaet over til Politikammeret, og der gaaen ind igiennem et Vindue, efterat have slaget en Rude itu. Han har da atter begaaet Tyverie, ved at borttage endeel Penge, Guld og Sølv m. m., henhørende til forskiellige ved Politi- Retten beroende Sager, saavelsom Klæder, der tilhørte en anden Arrestant, og hvilke han iførte sig. Med disse Ting har han siden sneget sig, om Morgenen den 18de, ud af Charlottenborgs Hovedport, og derpaa leiet en lukt Vogn, kiørt til Lyngby og flere Stæder i Nærheden. Da al muelig Leilighed til at komme ud af Landet strax var bleven ham afskaaren, er han den 19de næstefter vendt tilbage til Kiøbenhavn, og der paagrebet, samt igien indsat under stræng Bevogtning i Politi-Arresten. Under det af ham i den Anledning optagne Forhør har han tilstaaet Alt, ligesom ogsaa det Betydeligste af det Stiaalne deels fandtes hos ham, deels af ham var nedlagt ved et Træe paa hiin Side Papiirsmøllen i Dyrehaugen, hvorfra det, i Følge hans Paaviisning, af Politiet er afhentet.